O primărie din România ar putea fi obligată să restituie cetățenilor banii încasați ilegal din taxe și impozite! Se întâmplă la Orșova, după ce mai mulți cetățeni au câștigat în instanță un proces cu administrația locală, acuzată că ar fi majorat ilegal impozitele locale cu până la 50%. Decizia magistraților nu este definitivă.
Peste 100 de cetățeni, ajutați de o organizație neguvernamentală, au depus plângere penală și au câștigat în primă instanță restituirea sumelor, pe motiv că majorarea taxelor ar fi trebuit făcută în raport cu rata inflației.
Oamenii spun ca aleșii locali au încălcat prevederile legale, iar această ilegalitate a fost semnalată și de Curtea de Conturi.
De cealaltă parte, edilul orașului Orșova nu a dorit să comenteze această situație.
Decizia magistraților din Mehedinți nu este definitivă.
Sursa: Realitatea din Justitie